**OSNOVNA ŠKOLA MIKLEUŠ**

**ŠKOLSKA 13, MIKLEUŠ**

**Zapisnik 14. sjednice Školskog odbora**

**Sjednica je održana 27. rujna 2018. g. u 15 sati.**

**Nazočni:** Ivan Kanski, Svjetlana Mojzeš, Marija Dubaić, Gordana Gaća Ćurak, Marica Kesić,

Robert Grabar i Kristina Trupina

**Ostali nazočni:** Dragan Kraljik – ravnatelj, Višnja Šimašek – tajnica.

Predsjednik ŠO otvara sjednicu i predlaže sljedeći :

**D N E V N I R E D**

1. **Usvajanje zapisnika s prethodne sjednice**
2. **Usvajanje Godišnjeg plana i programa rada škole za školsku godinu 2018./2019.**
3. **Usvajanje Školskog kurikuluma za školsku godinu 2018./2019.**
4. **Donošenje Odluke o imenovanju Povjerenstva za otpis knjžnične građe**
5. **Različito**

Ravnatelj predlaže nadopunu dnevnog reda pod točkom 2. Izvješće o radu škole u školskoj godini 2017./2018., pod točkom 3. Usvajanje Godišnjeg plana i programa rada škole za školsku godinu 2018./2019., pod točkom 4. Usvajanje Školskog kurikuluma za školsku godinu 2018./2019., pod točkom 5. Donošenje Odluke o imenovanju Povjerenstva za otpis knjžnične građe, pod točkom 6. Različito.

Nazočni članovi prihvaćaju predloženi dnevni red.

**AD/1.**

Zapisnik s prethodne sjednice je jednoglasno usvojen.

**AD/2.**

Ravnatelj je izložio Izvješće za školsku godinu 2017./2018. koje je usvojeno na Učiteljskom vijeću i Vijeću roditelja.

**AD/3.**

Ravnatelj je prezentirao Godišnji plan i program rada škole za školsku 2018./2019. godinu koji je usvojen na Učiteljskom vijeću i Vijeću roditelja. Također će biti dostupan na internetskoj stranici škole.

Godišnji plan i program rada škole za školsku 2018./2019. godinu usvojen je jednoglasno.

**AD/4.**

Ravnatelj je prezentiraoŠkolski kurikulum za školsku godinu 2018./2019**.** u kojemu je navedeno sve ono što će se raditi kroz godinu, u nastavi ili izvan nastave, a povezano je sa školom kao odgojno-obrazovnom ustanovom. Isti je također usvojen na Učiteljskom vijeću i Vijeću roditelja i bit će dostupan na internetskoj stranici škole.

Školski kurikulum za školsku godinu 2018./2019. usvojen je jednoglasno.

**AD/5.**

Na temelju Pravilnika o reviziji i otpisu (NN 21./2002.) ravnatelj Osnovne škole Mikleuš donosi Odluku o imenovanju Povjerenstva za otpis knjižnične građe. U Povjerenstvo se imenuju: Marica Kesić, Svjetlana Mojzeš i Dinko Vekić.

Članovi ŠO jednoglasno su usvojili Odluku o imenovanju Povjerenstva za otpis knjižnične građe i Odluku o otpisu knjiga u školskoj knjižnici.

**AD/6.**

Pod točkom različito :

* Ravnatelj upoznaje članove ŠO kako je na zajedničkom roditeljskom sasatanku prihvaćeno Euroherc osiguranje za osiguranje učenika od posljedica nezgode za školsku 2018./2019. godinu, kao najpovoljnije od svih pristiglih ponuda. Premija po učeniku iznosi 40,00 kuna.
* Također daje informaciju o ponovnom pokretanju projekta „Osiguravanje školske prehrane za djecu u riziku od siromaštva (školska godina 2018.-2019.)”. Kriteriji i dokumenti kojima će se dokazivati kriterij odabira najpotrebitijih učenika su sljedeći:
* Učenici čiji su roditelji/skrbnici korisnici zajamčene minimalne naknade ili druge naknade sukladno Zakonu o socijalnoj skrbi (doplatak za pomoć i njegu, osobna invalidnina i sl.) – Rješenje Centra za socijalnu skrb o ostvarenom pravu

Učenici čiji roditelji/skrbnici imaju skrb za troje ili više djece – Rodni listovi djece; Potvrde o školovanju (izvadak iz e-matice)

* Učenici čiji su roditelji/skrbnici teže bolesne osobe/osobe s invaliditetom – Zdravstvena dokumentacija; Nalaz i mišljenje ili Rješenje relevantnog tijela koje dokazuje vrstu ili stupanj ili postotak tjelesnog oštećenja
* Učenici kojima su jedan ili oba roditelja/skrbnika nezaposleni – Potvrda o vođenju evidencije HZZ-a
* Učenici iz obitelji u riziku od siromaštva, koja se po osobnoj procjeni djelatnika škole ili centra za socijalnu skrb, nalaze u nepovoljnim osobnim, socijalnim i materijalnim okolnostima – Mišljenje/Izjava odgojno-obrazovnog djelatnika(školskog pedagoga, učitelja, ravnatelja, socijalnog pedagoga idr.); izjava Centra za socijalnu skrb
* Učenici s teškoćama u razvoju – Rješenje Ureda državne uprave.

Imamo 10 korisnika. Ravnatelj daje obavijest da će se sredstva, koja su stigla naknadno, za isti projekt prošle školske godine preraspodijeliti na djecu ove školske godine i osloboditi ih od plaćanja (15 korisnika).

* Projekt “In-In-integracija-inkluzija”- Melita Horvat Rukavina - pomoćnik u nastavi, prijava od strane škole.
* Naša škola prošla je u projekt pod nazivom Miteinander+fureinander= Freunde u okviru programa Erasmus+, Ključna aktivnost2: Školska partnerstva. Projekt traje 24 mjeseca, počevši od 1.9.2018. i završno s 31.8.2020. Prva aktivnost je u Grčkoj kamo naši učitelji Slaven Mađarić, Tamara Prelog i Verislav Kmet putuju 30.9.2018.
* Informira o korištenju ljepila u sportskoj dvorani kojim se uništava školska imovina i pod sportske dvorane, a RK “Mikleuš” zahtjeva da se koristi jer im tako nalažu propisi Rukometnog saveza Hrvatske.

Sastanak završio u 16 sati.

KLASA: 003-06/18-01/7

URBROJ: 2189-24-01/18-2